લક્ષ્મીકાંત ચૌહાણ (અક્ષયકુમાર)ના નવાનવા લગ્ન થયા છે અને તેની પત્ની છે ગાયત્રી (રાધિકા આપ્ટે). લગ્ન પછી લક્ષ્મીકાંતને એ નથી સમજાતું કે તેની પત્નીને શું કામ મહિનાના પાંચ દિવસ ઘરની બહાર સુઈ જવું પડે છે. આ બંને વચ્ચે જ્યારે વાતચીત થાય છે ત્યારે તેને ખબર પડે છે કે આ દિવસો દરમિયાન તેની પત્ની ગંદુ કપડું વાપરે છે. લક્ષ્મીકાંતને ખબર પડે છે કે એ દિવસો દરમિયાન ગંદા કપડાં, રાખ કે છાલના ઉપયોગથી અનેક ખતરનાક રોગ થઈ શકે છે. આ વાત જાણીને લક્ષ્મીકાંત પોતે સેનેટરી પેડ બનાવવાના કામે લાગી જાય છે. આખી ફિલ્મમાં લક્ષ્મીકાંત પોતાની પત્ની તેમજ ગામની મહિલાઓને એ સમજાવાનો પ્રયાસ કરે છે કે સેનેટરી પેડનો ઉપયોગ અયોગ્ય નથી.